HU Az Európai Unió Hivatalos Lapja L 86/28

A BIZOTTSÁG VÉGREHAJTÁSI HATÁROZATA

(2013. március 22.)

az európai uniós referencialaboratóriumok 2013. évi uniós pénzügyi támogatásáról

(az értesítés a C(2013) 1628. számú dokumentummal történt)

(Csak az angol, dán, francia, holland, német, olasz, spanyol és svéd nyelvű szöveg hiteles)

(2013/155/EU)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 31. cikke (2) bekezdésére,

tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,

mivel:

(1) A 2009/470/EK tanácsi határozat alkalmazásában a takarmányokkal, az élelmiszerekkel és az állat-egészségügyi ágazattal foglalkozó uniós referencialaboratóriumoknak nyújtott uniós pénzügyi támogatásról szóló, 2011. szeptember 12-i 926/2011/EU bizottsági végrehajtási rendelet (3) úgy rendelkezik, hogy uniós pénzügyi támogatás akkor nyújtandó, ha a jóváhagyott munkaprogramokat eredményesen végrehajtják, és a kedvezményezettek meghatározott határidőn belül benyújtják a szükséges információkat.

(2) A Bizottság szolgálatai értékelték és elfogadták az európai uniós referencialaboratóriumok által 2012-ben a 2013. évre benyújtott munkaprogramot és az ezekhez kapcsolódó költségvetési irányszámokat.

(3) Mivel a munkaprogramok végrehajtása már 2013. január 1-je óta folyik, ezt a végrehajtási határozatot 2013. január 1-jétől kell alkalmazni.

(4) Ennek megfelelően az európai uniós referencialaboratóriumokat uniós pénzügyi támogatás illeti meg a 882/2004/EK rendelet 32. cikkében előírt funkciók és feladatok ellátására irányuló tevékenységük társfinanszírozása céljából. Az uniós pénzügyi támogatás a 926/2011/EU végrehajtási rendeletben meghatározott támogatható költségek 100 %-át fedezi.

(5) A 135/2013/EU bizottsági végrehajtási rendelet (4) meghatározza az európai uniós referencialaboratóriumok által szervezett munkaértekezletek támogathatósági szabályait. A pénzügyi támogatást emellett munkaértekezletenként legfeljebb 32. résztvevőre, három meghívott előadóra és a harmadik országokat képviselő tíz résztvevőre korlátozza. Ettől a korlátozástól eltérést kell biztosítani azon néhány uniós referencialaboratórium számára, amelyek esetében több mint 32 fő részvétele szükséges ahhoz, hogy munkaértekezleteik a legjobb eredményekkel záruljanak. Egy uniós referencialaboratórium abban az esetben mentesülhet a fenti korlátozás alól, ha magára vállalja a felelősséget és az irányítást egy munkaértekezlet másik uniós referencialaboratóriummal közösen történő szervezése során.

(6) A Közös Kutatóközponton belül kijelölt hat európai uniós referencialaboratórium esetében a kapcsolatot munkaprogrammal és az ahhoz kapcsolódó költségvetéssel alátámasztott éves igazgatási rendelkezések rögzítik, mivel a Közös Kutatóközpont és az Egészség- és Fogyasztóügyi Főigazgatóság egyaránt bizottsági szolgálat.

(7) A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (5) 3. cikke (2) bekezdésének a) pontja szerint az állatbetegségek felszámolását és ellenőrzését célzó programokat (állat-egészségügyi intézkedések) az Európai Mezőgazdasági Garanciaalapból (EMGA) kell finanszírozni. Az említett rendelet 13. cikkének második bekezdése megállapítja, hogy megfelelően indokolt, kivételes esetekben az állat-egészségügyi kiadásokról szóló, 1990. június 26-i 90/424/EGK tanácsi határozat (6) hatálya alá tartozó intézkedésekkel és programokkal kapcsolatban a tagállamok és az EMGA-támogatásból részesülő kedvezményezettek adminisztratív és személyzettel kapcsolatos kiadásait az alapból térítik meg. Pénzügyi ellenőrzés céljából az 1290/2005/EK rendelet 9., 36. és 37. cikkét kell alkalmazni.

(8) Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Unió pénzügyi támogatást nyújt az Agence nationale de sécurité sanitaire de l’alimentation, de l’environnement et du travail (ANSES) alá tartozó Laboratoire de sécurité des aliments (LSA) laboratóriumnak (Maison-Alfort, Franciaország) a következő tevékenységekhez, a 2013. január 1-jétől2013. december 31-ig tartó időszakra:

a) a tej és tejtermékek elemzése és vizsgálata, melyek esetében a pénzügyi támogatás nem haladhatja meg a 358 000 EUR-t;

b) a Listeria monocytogenes elemzése és vizsgálata, melyek esetében a pénzügyi támogatás nem haladhatja meg a 440 000 EUR-t;

c) a koaguláz-pozitív Staphylococcus baktériumok, köztük a Staphylococcus aureus elemzése és vizsgálata, melyek esetében a pénzügyi támogatás nem haladhatja meg a 347 000 EUR-t.

2. cikk

Az Unió pénzügyi támogatást nyújt a Rijksinstituut voor Volksgezondheid en Milieu (RIVM) intézetnek (Bilthoven, Hollandia) a zoonózisok (szalmonella) elemzéséhez és vizsgálatához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 492 000 EUR-t.

3. cikk

Az Unió pénzügyi támogatást nyújt a Laboratorio de Biotoxinas Marinas, Agencia Española de Seguridad Alimentaria y Nutrición laboratóriumnak (Ministerio de Sanidad y Política Social) (Vigo, Spanyolország) a tengeri biotoxinok monitoringjához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 330 000 EUR-t.

4. cikk

Az Unió pénzügyi támogatást nyújt a Centre for Environment, Fisheries and Aquaculture Science (CEFAS) laboratóriumának (Weymouth, Egyesült Királyság) a következő tevékenységekhez, a 2013. január 1-jétől2013. december 31-ig tartó időszakra:

a) a kéthéjú kagylók vírusos és bakteriális fertőzöttségének monitoringja, melynek esetében a pénzügyi támogatás nem haladhatja meg a 345 000 EUR-t;

b) a rákfélék betegségeihez kapcsolódó tevékenységek, melyek esetében a pénzügyi támogatás nem haladhatja meg a 145 000 EUR-t.

5. cikk

Az Unió pénzügyi támogatást nyújt az Istituto Superiore di Sanità (ISS) laboratóriumnak (Róma, Olaszország) a következő tevékenységekhez, a 2013. január 1-jétől2013. december 31-ig tartó időszakra:

a) az Escherichia Coli baktériumok, köztük a verotoxint termelő E. Coli (VTEC) elemzése és vizsgálata, melyek esetében a pénzügyi támogatás nem haladhatja meg a 326 000 EUR-t;

b) a paraziták (különösen a Trichinella, az Echinococcus és az Anisakis) elemzése és vizsgálata, melyek esetében a pénzügyi támogatás nem haladhatja meg a 374 000 EUR-t;

c) a 882/2004/EK rendelet VII. melléklete I. szakasza 12. pontjának d) alpontjában említett egyes maradékanyagokhoz kapcsolódó tevékenységek, melyek esetében a pénzügyi támogatás nem haladhatja meg a 316 000 EUR-t.

6. cikk

Az Unió pénzügyi támogatást nyújt a Statens Veterinärmedicinska Anstalt (SVA) intézetnek (Uppsala, Svédország) a Campylobacter baktérium monitoringjához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 395 000 EUR-t.

7. cikk

Az Unió pénzügyi támogatást nyújt a Danmarks Tekniske Universitet (DTU) egyetem Fødevareinstituttet intézetének (Koppenhága, Dánia) az antimikrobiális rezisztencia monitoringjához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 530 000 EUR-t.

8. cikk

(1) Az Unió pénzügyi támogatást nyújt az Animal Health and Veterinary Laboratories Agency (a korábbi VLA) ügynökségnek (Addlestone, Egyesült Királyság) a fertőző szivacsos agyvelőbántalom monitoringjához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 495 000 EUR-t.

(2) A 135/2013/EU végrehajtási rendelet 1. cikkének (4) bekezdésétől eltérve az e cikk (1) bekezdésében említett laboratórium jogosult arra, hogy egyik munkaértekezletére több mint 32 fő részvételéhez igényeljen pénzügyi támogatást.

9. cikk

Az Unió pénzügyi támogatást nyújt a Centre Wallon de Recherches agronomiques (CRA-W) kutatóközpontnak (Gembloux, Belgium) a takarmányokban előforduló állati fehérjék elemzéséhez és vizsgálatához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 530 000 EUR-t.

10. cikk

Az Unió pénzügyi támogatást nyújt az Agence nationale de sécurité sanitaire de l’alimentation, de l’environnement et du travail (ANSES) ügynökségnek (Fougères, Franciaország) a 882/2004/EK rendelet VII. melléklete I. szakasza 12. pontjának b) alpontjában említett egyes maradékanyagokhoz kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 500 000 EUR-t.

11. cikk

Az Unió pénzügyi támogatást nyújt a Bundesamt für Verbraucherschutz und Lebensmittelsicherheit (BVL) hivatalnak (Berlin, Németország) a 882/2004/EK rendelet VII. melléklete I. szakasza 12. pontjának c) alpontjában említett egyes maradékanyagokhoz kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 500 000 EUR-t.

12. cikk

Az Unió pénzügyi támogatást nyújt a Wageningeni Egyetem és Kutatóközpont részét képező Élelmiszer-biztonsági Intézetnek (RIKILT) (Wageningen, Hollandia) a 882/2004/EK rendelet VII. melléklete I. szakasza 12. pontjának c) alpontjában említett egyes maradékanyagokhoz kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 500 000 EUR-t.

13. cikk

Az Unió pénzügyi támogatást nyújt a Chemisches und Veterinäruntersuchungsamt (CVUA) intézetnek (Freiburg, Németország) a következő tevékenységekhez, a 2013. január 1-jétől2013. december 31-ig tartó időszakra:

a) az állati eredetű élelmiszerekben és a magas zsírtartalmú élelmiszercikkekben előforduló növényvédőszer-maradékok elemzése és vizsgálata, melyek esetében a pénzügyi támogatás nem haladhatja meg a 234 000 EUR-t;

b) a takarmányokban és élelmiszerekben előforduló dioxinok és poliklórozott bifenilek (PCB) elemzése és vizsgálata, melyek esetében a pénzügyi támogatás nem haladhatja meg az 510 000 EUR-t.

14. cikk

Az Unió pénzügyi támogatást nyújt a Danmarks Tekniske Universitet (DTU) egyetem Fødevareinstituttet intézetének (Soeborg, Dánia) a gabonafélékben és a takarmányokban előforduló növényvédőszer-maradékok elemzéséhez és vizsgálatához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 200 000 EUR-t.

15. cikk

(1) Az Unió pénzügyi támogatást nyújt a Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) laboratóriumnak (Spanyolország) a gyümölcsökben és a zöldségekben – többek között a magas víz- és savtartalmú élelmiszercikkekben – előforduló növényvédőszer-maradékok elemzéséhez és vizsgálatához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 538 000 EUR-t.

(2) A 135/2013/EU végrehajtási rendelet 1. cikkének (4) bekezdésétől eltérve az (1) bekezdésben említett laboratórium jogosult arra, hogy egyik munkaértekezletére több mint 32 fő részvételéhez igényeljen pénzügyi támogatást.

16. cikk

Az Unió pénzügyi támogatást nyújt a Chemisches und Veterinäruntersuchungsamt (CVUA) intézetnek (Stuttgart, Németország) a növényvédőszer-maradékok egyetlen maradékanyag kimutatását lehetővé tévő módszerekkel történő elemzéséhez és vizsgálatához.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 398 000 EUR-t.

17. cikk

Az Unió pénzügyi támogatást nyújt a Laboratorio Central de Sanidad Animal de Algete laboratóriumnak (Algete, Madrid, Spanyolország) az afrikai lópestishez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 110 000 EUR-t.

18. cikk

Az Unió pénzügyi támogatást nyújt az Animal Health and Veterinary Laboratories Agency (a korábbi VLA) ügynökségnek (New Haw, Weybridge, Egyesült Királyság) a következő tevékenységekhez, a 2013. január 1-jétől2013. december 31-ig tartó időszakra:

a) a Newcastle-betegséghez kapcsolódó tevékenységek, melyek esetében a pénzügyi támogatás nem haladhatja meg a 98 000 EUR-t;

b) a madárinfluenzához kapcsolódó tevékenységek, melyek esetében a pénzügyi támogatás nem haladhatja meg a 425 000 EUR-t.

19. cikk

Az Unió pénzügyi támogatást nyújt a Pirbright Laboratory Pirbright Intézetének (a korábbi AFRC Institute for Animal Health) (Pirbright, Egyesült Királyság) a következő tevékenységekhez, a 2013. január 1-jétől2013. december 31-ig tartó időszakra:

a) a sertések hólyagos betegségéhez kapcsolódó tevékenységek, melyek esetében a pénzügyi támogatás nem haladhatja meg a 75 000 EUR-t;

b) a kéknyelv-betegséghez kapcsolódó tevékenységek, melyek esetében a pénzügyi támogatás nem haladhatja meg a 240 000 EUR-t;

c) a száj- és körömfájáshoz kapcsolódó tevékenységek, melyek esetében a pénzügyi támogatás nem haladhatja meg a 400 000 EUR-t.

20. cikk

Az Unió pénzügyi támogatást nyújt a Technical University of Denmark, National Veterinary Institute, Department of Poultry, Fish and Fur Animals (Aarhus, Dánia) számára a halbetegségekhez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 310 000 EUR-t.

21. cikk

Az Unió pénzügyi támogatást nyújt az IFREMER Institut français de recherche pour l'exploitation de la mer (La Tremblade, Franciaország) számára a kéthéjú kagylók betegségeihez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 170 000 EUR-t.

22. cikk

Az Unió pénzügyi támogatást nyújt az Institut für Virologie der Tierärztlichen Hochschule Hannover (Hannover, Németország) számára a klasszikus sertéspestishez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 333 000 EUR-t.

23. cikk

Az Unió pénzügyi támogatást nyújt a Centro de Investigación en Sanidad Animal (Valdeolmos, Madrid, Spanyolország) számára az afrikai lópestishez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 236 000 EUR-t.

24. cikk

Az Unió pénzügyi támogatást nyújt az INTERBULL Centre, Department of Animal Breeding and Genetics – SLU, Swedish University of Agricultural Sciences (Uppsala, Svédország) számára a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítésére irányuló együttműködéshez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 150 000 EUR-t.

25. cikk

Az Unió pénzügyi támogatást nyújt az ANSES, Laboratoire de santé animale laboratórium (Maisons-Alfort, Franciaország) számára a brucellózishoz kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 285 000 EUR-t.

26. cikk

Az Unió pénzügyi támogatást nyújt az ANSES, Laboratoire de santé animale, Maisons Alfort/Laboratoire de pathologie équine (Dozulé, Franciaország) számára az afrikai lópestistől eltérő lóbetegségekhez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg az 555 000 EUR-t.

27. cikk

Az Unió pénzügyi támogatást nyújt az ANSES, Laboratoire de la rage et de la faune sauvage laboratórium (Nancy, Franciaország) számára a veszettséghez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 282 000 EUR-t.

28. cikk

Az Unió pénzügyi támogatást nyújt az Universidad Complutense de Madrid, Facultad de Veterinaria Laboratorio de Vigilancia Veterinaria (VISAVET) laboratóriuma (Madrid, Spanyolország) számára a tuberkulózishoz kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 248 000 EUR-t.

29. cikk

Az Unió pénzügyi támogatást nyújt az ANSES, Laboratoire de Sophia-Antipolis laboratórium (Sophia-Antipolis, Franciaország) számára a méhek egészségéhez kapcsolódó tevékenységekhez.

A 2013. január 1-jétől2013. december 31-ig terjedő időszakra nyújtott pénzügyi támogatás nem haladhatja meg a 384 000 EUR-t.

30. cikk

Az Unió pénzügyi támogatást nyújt az Európai Bizottság Közös Kutatóközpontjának (Geel, Belgium) a következő tevékenységekhez, a 2013. január 1-jétől2013. december 31-ig tartó időszakra:

a) a takarmányokban és élelmiszerekben előforduló nehézfémekhez kapcsolódó tevékenységek, melyek esetében a pénzügyi támogatás nem haladhatja meg a 261 000 EUR-t;

b) a mikotoxinokhoz kapcsolódó tevékenységek, melyek esetében a pénzügyi támogatás nem haladhatja meg a 271 000 EUR-t;

c) a policiklikus aromás szénhidrogénekhez (PAH) kapcsolódó tevékenységek, melyek esetében a pénzügyi támogatás nem haladhatja meg a 269 000 EUR-t;

d) a takarmányozási célra felhasznált adalékanyagokhoz kapcsolódó tevékenységek, melyek esetében a pénzügyi támogatás nem haladhatja meg a 71 000 EUR-t.

31. cikk

Az Unió pénzügyi támogatást nyújt az Európai Bizottság Közös Kutatóközpontjának (Ispra, Olaszország) a következő tevékenységekhez, a 2013. január 1-jétől2013. december 31-ig tartó időszakra:

a) az élelmiszerekkel érintkezésbe kerülő anyagokhoz és árucikkekhez kapcsolódó tevékenységek, melyek esetében a pénzügyi támogatás nem haladhatja meg a 341 000 EUR-t;

b) a GMO-khoz kapcsolódó tevékenységek, melyek esetében a pénzügyi támogatás nem haladhatja meg a 472 000 EUR-t.

32. cikk

Az 1–31. cikkben említett uniós pénzügyi támogatás a 926/2011/EU végrehajtási rendeletben meghatározott támogatható költségek 100 %-át fedezi.

33. cikk

Ennek a határozatnak a mellékletben felsorolt laboratóriumok a címzettjei.

Kelt Brüsszelben, 2013. március 22-én. a Bizottság részéről Tonio BORG a Bizottság tagja

(1) HL L 155., 2009.6.18., 30. o.

(2) HL L 165., 2004.4.30., 1. o.

(3) HL L 241., 2011.9.17., 2. o.

(4) HL L 46., 2013.2.19., 8. o.

(5) HL L 209., 2005.8.11., 1. o.

(6) HL L 224., 1990.8.18., 19. o.